**Ռոյա Հակակյան** (պարս.՝ رویا حکاکیان), born 1966, Թեհրան, Իրան), ԱՄՆ-ում բնակվող իրանցի գրող, լրագրող։ Հայտնի է դարձել 2004 թվականին գրված «Journey from the Land of No» հուշագրությամբ։ Իրանական հարցերին առնչվող նրա հոդվածները տպագրվում են Նյու Յորք Թայմս, Վաշինգտոն Փոստ, «Wall Street Journal» և NPR օրաթերթերում։ 2008 թվականին արժանացել է Գուգենհայմ կրթաթոշակի, 2011 թվականին հրատարակել է «Assassins of the Turquoise Palace» վավերագրական պատմությունը Բեռլինում իրանական ընդդիմադիր առաջնորդների Mykonos ռեստորանում սպանության մասին։

Հակակյանը Իրանի մարդու իրավունքների փաստաթղթավորման կենտրոնի հիմնադիր-անդամ է, ինչպես նաև հանդես է գալիս միջազգային փախստականների խորհրդի կազմում։ Հարի Քրեյզլերը իր «Political Awakenings: Conversations with History'» հարցազրույցների ժողովածուում Հակակյանին ներկայացնում է որպես «Մեր սերնդի 20 ամենակարևոր ակտիվիստներից, ակադեմիկներից ու լրագրողներից մեկը»։

Կենսագրություն
--------------

Ռոյա Հակակյանը ծնվել և մեծացել է Թեհրանում պարսկական-հրեական ընտանիքում։ Այլ լիբերալների հետ միասին սատարել է Իրանական հեղափոխությանը։ Իրան-իրաքյան պատերազմն սկսվելու և սահմանափակող օրենքների տարածման պատճառով Ռոյան գաղթել է Միացյալ Նահանգներ 1985 թվականի մայիսին՝ հայցելով քաղաքական ապաստան։ Հաստատվել է Նյու Յորքում, հոգեբանություն է ուսանել Բրուքլինի քոլեջում, սոցիալական աշխատանքի մագիստրոսի կոչում է ստացել Հանթեր քոլեջից։

Ստեղծագործություններ
--------------------

Հակակյանի «Journey from the Land of No: A Girlhood Caught in Revolutionary Iran» հուշագրությունն արժանացել է տարբեր մրցանակների։

Հակակյանի վերջին գիրքը՝ «Մարդասպաններ փիրուզե պալատում», լույս է տեսել 2011 թվականի սեպտեմբերի 6-ին։ Այն պատմում է 1992 թվականի սեպտեմբերի 17-ին Բեռլինի Mykonos ռեստորանում սպանությունների մասին, որի ժամանակ սպանվել են 4 քուրդ և իրանցի ակտիվիստներ։ Հակակյանի գիրքը հետազոտում է Իրանում սպանություններն ու դրանց հետևանքները։

### Պոեզիա

Հակակյանը պարսկերեն լեզվով ունի բանաստեղծությունների երկու ժողովածու. առաջինը՝ «Հանուն ջրի», 1993 թվականին իրանական լուրերի կողմից արժանացել է տարվա գիրք անվանակարգին։ «Ժամանակակից իսլամական աշխարհի Օքսֆորդ հանրագիտարանում» նա ընդգրկվել է պարսկական պոեզիայի առաջատար նոր ձայների շարքում։ Նրա պոեզիան հայտնվել է աշխարհի բազմաթիվ ժողովածուներում, այդ թվում՝ *La Regle Du Jeu*, *Strange Times My Dear: The Pen Anthology of Contemporary Iranian Literature*:

### Կինո և հեռուստատեսություն

Հակակյանը համագործակցել է առաջատար լրագրողական ցանցային հեռուստատեսությունների հետ, այդ թվում, «60 րոպե», «Ճամփորդություն Հարրի հետ», ABC հատուկ վավերագրական Պետեր Ջենինգսի հետ, Discovery և ուսման ալիքների հետ։ ՅՈՒՆԻՍԵՖ-ի հանձնարարությամբ ստեղծվել է Հակակյանի «Զինված և անմեղ» ֆիլմը, որը պատմում է ամբողջ աշխարհում անչափահաս երեխաների պատերազմներում ներգրավվածության մասին, աշխարհի տարբեր փառատոներում առաջադրվել է որպես լավագույն կարճամետրաժ վավերագրական ֆիլմ։

### Ակնարկներ

Նրա սյունակները, էսսեներն ու գրախոսականները հայտնվում են անգլերեն հրապարակումներում, «New York Times», «Վաշինգտոն Փոստ»-ում, «Wall Street Journal»-ում։

Խակերության զոհ
---------------

2015 թվականի փետրվարին խակերները հարձակվել են Հակակյանի Gmail և Ֆեյսբուք հաշիվների վրա, ինչպես նաև նրա անձնական հեռախոսային հաշիվների։ Կարծիքներ կան, որ դրա հետևում կանգնած է Իրանական կառավարությունը։

Երկեր
-----

* Journey from the Land of No: A girlhood caught in revolutionary Iran
* Assassins of the Turquoise Palace (Փիրուզագույն պալատի մարդասպանները)
* بخاطر آب‎‎ (Հանուն ջրի)
* نامی سزاوار نیایش‎‎ (Անուն, որը պետք է երկրպագել)

Ծանոթագրություններ
------------------

1. ↑  *Deutsche Nationalbibliothek* Record #134083164 // Gemeinsame Normdatei (գերմ.) — 2012—2016.
2. ↑
3. ↑  "Roya Hakakian 2008 Guggenheim Fellowship page". www.gf.org. Արխիվացված է the original 2011 թ․ հոկտեմբերի 15-ին. Retrieved 2011 թ․ օգոստոսի 2. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "New York Times article on the founding of the Iran Human Rights Documentation Center". *The New York Times*. 2005 թ․ հունվարի 9. Retrieved 2011 թ․ օգոստոսի 1.
5. ↑  "Board of Directors for Refugees International". Refugees International. Արխիվացված է the original 2011 թ․ օգոստոսի 1-ին. Retrieved 2011 թ․ օգոստոսի 1. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Kreisler, Harry (2010). *Political Awakenings: Conversations with History*. New York: New Press. ISBN 978-1-59558-340-6. Retrieved 2011 թ․ օգոստոսի 3.
7. ↑  "Invitation to see alum Roya Hakakian speak to CUNY students". lacuny.wordpress.com. Retrieved 2011 թ․ օգոստոսի 2.
8. ↑  "Mention of Elle Award in Farsi". Արխիվացված է the original 2011 թ․ հուլիսի 16-ին. Retrieved 2011 թ․ օգոստոսի 3. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  "Multicultural and World Literature Anthologies, comp. Alok Yadav". mason.gmu.edu. Retrieved 2011 թ․ օգոստոսի 2.
10. ↑  "Documentaries Armed & Innocent". United Nations. Retrieved 2011 թ․ օգոստոսի 3.
11. ↑  An Iranian Speaks Out—and Gets Hacked. The Daily Beast

Արտաքին հղումներ
----------------

* Պաշտոնական կայք

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| 

|  Չափորոշչային վերահսկողություն |
| --- |
|  |
| BIBSYS: 13062333 · GND: 134083164 · ISNI: 0000000057381722 · LCCN: nr93033836 · NTA: 268208530 · SUDOC: 108454762 · VIAF: 184149066387465600981 · WorldCat VIAF: 184149066387465600981 |

 |

 |